Jelena Barulina

Jelena Ivanovna Barulina (errusieraz: Елена Ивановна Барулина; Saratov, Errusia, 1895eko uztailaren 25a – ibidem, 1957ko uztailaren 9a) errusiar botanikaria, genetista eta ikertzailea izan zen. Dilistak eta haren 'basa-senideak' aztertzen aitzindaria izan zen. 1930ean, nazioarteko banaketaren lehen mapa, 317 orrialdeko monografikoa, argitaratu zuen eta ikertzaileentzako erreferentzia estandarra bihurtu zen.

 Bizitza 
Barulina 1895ean jaio zen Saratoven, Volga ibaiko portu garrantzitsuan. Aita gerentea zen portuan.

 Lan ibilbidea 
1913an, zilarrezko domina batekin graduatu ondoren, Saratoveko Unibertsitateko Agronomia Fakultatean hasi zen lanean.

Irakasle batek, Nikolai Vavilov botanikari eta geografo errusiarrak, graduondoko lan baterako gomendatu zuen, eta gero San Petersburgora laguntzera gonbidatu zuen. Han, Botanika Aplikatuaren Bulegoko zuzendaria izan zen (gero, Lorategi Botanikoa eta Ikerketa Panrusoko Institutua, N.I. Vavílov izan zena). Han, institutuko hazien estazio esperimentaleko laguntzailea bihurtu zen. 1926an Vavilovekin ezkondu zen. 
ezkerrera|thumb|195x195px|Jelena Barulina aitzindaria dilistak eta haren 'basa-senideak' aztertzen 

Barulina zentroko dilisten aditua bihurtu zen, eta sei taldetan sailkatu zituen. Lehen laboreekin batera aurkitzen diren espezie basatietan oinarrituta, berak landutako dilista modernoak (Lens culinaris) Lens orientalis basa-espezie batetik sortu zirela postulatu zuen. 

1930ean, Barulinak 317 orrialdeko monografia, SESBeko eta beste herrialde batzuetako dilistak lana argitaratu  zuen, Botanika Aplikatua izeneko aldizkariaren gehigarri gisa. 1930eko lana erreferentzia estandarra izan zen dilistak aztertzen zituzten ikertzaileentzat. Dilista-espezie desberdinen nazioarteko banaketa mapatzen lehena izan zen.

Barulinak, geroago, 1937an, dilista-ikerketa laburtu egin zuen Flore des Plantes cultivées-en IV. liburukian.

Dilistei buruzko lan akademikoaz gain, Barulinak landareak biltzeko espedizio garrantzitsuak zuzendu zituen 1923an Krimean eta 1933an Georgian. Institutuko beste ikerketa batzuetan ere hartu zuen parte. Institutuko genetista garrantzitsuenetako bat izanda, Barulinaren ikerketa dilistekin egindako lanaz haratago hedatu zen. Barulina autorearen laburdura estandarra izen botanikoak aipatzen dituenean autore gisa adierazteko erabiltzen da.IPNI "Barulina" 

 Urte batzuk geroago 
Stalinek Trofim Lysenkoren teoria agronomikoen sinesmenarengatik 1941ean Vaviloven atxilotu eta espetxeratu zuen. Lysenko arduratu zen institutuaz. Barulina eta haren seme Yuri, 1928an jaioa, Saratovera itzuli ziren, eta han igaro zuten miseria gorrian Bigarren Mundu Gerra. Senarra Sarátoveko espetxe batera eraman zutela jakin gabe, Barulinak janari-paketeak bidali zizkion Moskura, inoiz iritsi ez zitzaizkion arren.

Vavilov 1943an hil zen, baina 1955ean zaharberritu edo errehabilitatu zutenean, Barulinak lanean hasi ahal izan zuen, bere artikuluak argitaratzeko, baina 1957ko uztailaren 9an hil zen. 

Margarita Vixniakova bere biografoak 2007an hauxe idatzi zuen: "Barulina zientzialari ospetsua zen, landatutako landareen baliabide genetikoetan aditua. Emakume botanikari eta genetistak egindako lanek ez dute garrantzia galdu, eta asko aipatzen dira munduko literatura zientifikoan."

 Erreferentziak 

 Kanpo estekak 

Kategoria:Saratovtarrak
Kategoria:Errusiako emakumeak
Kategoria:Botanikariak
Kategoria:Genetikalariak
Kategoria:Emakume aitzindariak